b'\n_START_ARTICLE_\nVetrna elektrarna Trtar-Krtolin\n_START_PARAGRAPH_\nVetrna elektrarna Trtar-Krtolin (hrva\xc5\xa1ko Vjetroelektrana Trtar-Krtolin), ki je druga najstarej\xc5\xa1a hrva\xc5\xa1ka vetrna elektrarna, stoji na slemenu hribov Trtar in Krtolin nad \xc5\xa0ibenikom. Obratuje od junija 2006. Lastnik je WPD EnerSys d.o.o., ki je del nem\xc5\xa1ke multinacionalke WPD._NEWLINE_Elektrarno sestavlja 14 vetrnic tipa E-48 nem\xc5\xa1kega proizvajalca Enercon. Vetrnice imajo premer rotorja 48 m, vi\xc5\xa1ina stolpa pa je 50m. Nazivna mo\xc4\x8d ene vetrnice je 0,8 MW, skupna nazivna mo\xc4\x8d elektrarne pa 11,2 MW. Elektrarna letno v 2450 urah delovanja pri polni mo\xc4\x8di proizvede 28 GWh elektrike._NEWLINE_Vetrna elektrarna Trtar-Krtolin je bila prva vetrna elektrarna na prostoru nekdanje Jugoslavije, za katero je bilo potrjeno, da ubija netopirje. Pod vetrnico \xc5\xa1t. 10 je bilo 1.11.2006 najdeno truplo Savijevega netopirja.'